title: Komisjoni rakendusmäärus (EL) 2020/2095, 9. detsember 2020, millega kiidetakse heaks oluline muudatus kaitstud päritolunimetuste ja kaitstud geograafiliste tähiste registrisse kantud nimetuse spetsifikaadis [„Aceite de la Comunitat Valenciana“ (KPN)]

text:
                  16.12.2020

                  ET

                  Euroopa Liidu Teataja

                  L 425/1

         KOMISJONI RAKENDUSMÄÄRUS (EL) 2020/2095,
         9. detsember 2020,
         millega kiidetakse heaks oluline muudatus kaitstud päritolunimetuste ja kaitstud geograafiliste tähiste registrisse kantud nimetuse spetsifikaadis [„Aceite de la Comunitat Valenciana“ (KPN)]
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 21. novembri 2012. aasta määrust (EL) nr 1151/2012 põllumajandustoodete ja toidu kvaliteedikavade kohta, (1) eriti selle artikli 52 lõiget 2,
         ning arvestades järgmist:

                     (1)

                     Vastavalt määruse (EL) nr 1151/2012 artikli 53 lõike 1 esimesele lõigule vaatas komisjon läbi Hispaania taotluse saada heakskiit komisjoni rakendusmäärusega (EL) nr 309/2014 (2) registreeritud kaitstud päritolunimetuse „Aceite de la Comunitat Valenciana“ spetsifikaadi muudatusele.

                     (2)

                     Kuna asjaomane muudatus ei ole väike määruse (EL) nr 1151/2012 artikli 53 lõike 2 tähenduses, avaldas komisjon kõnealuse määruse artikli 50 lõike 2 punkti a kohase muutmistaotluse Euroopa Liidu Teatajas (3).

                     (3)

                     Kuna komisjon ei ole saanud ühtegi määruse (EL) nr 1151/2012 artikli 51 kohast vastuväidet, tuleks spetsifikaadi muudatus heaks kiita,

               ON VASTU VÕTNUD KÄESOLEVA MÄÄRUSE:

            Artikkel 1

               Euroopa Liidu Teatajas avaldatud nimetuse „Aceite de la Comunitat Valenciana“ (KPN) spetsifikaadi muudatus kiidetakse heaks.

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 9. detsember 2020

                  Komisjoni nimel

                  presidendi eest

                  komisjoni liige

               Janusz WOJCIECHOWSKI

            (1)  ELT L 343, 14.12.2012, lk 1.

            (2)  Komisjoni 20. märtsi 2014. aasta rakendusmäärus (EL) nr 309/2014, millega registreeritakse kaitstud päritolunimetuste ja kaitstud geograafiliste tähiste registris nimetus [Aceite de la Comunitat Valenciana (KPN)] (ELT L 91, 27.3.2014, lk 9).

            (3)  ELT C 263, 11.8.2020, lk 6.


title: Komisjoni rakendusmäärus (EL) 2020/2121, 16. detsember 2020, milles käsitletakse loa andmist Komagataella phaffii DSM 32854 abil toodetud 6-fütaasi preparaadi kasutamiseks kõigi kodulinnuliikide, dekoratiivlindude, põrsaste, nuumsigade, emiste ja vähem levinud sealiikide nuum- ja sugusigade söödalisandina (loa hoidja Huvepharma EOOD) (EMPs kohaldatav tekst)

text:
                  17.12.2020

                  ET

                  Euroopa Liidu Teataja

                  L 426/28

         KOMISJONI RAKENDUSMÄÄRUS (EL) 2020/2121,
         16. detsember 2020,
         milles käsitletakse loa andmist Komagataella phaffii DSM 32854 abil toodetud 6-fütaasi preparaadi kasutamiseks kõigi kodulinnuliikide, dekoratiivlindude, põrsaste, nuumsigade, emiste ja vähem levinud sealiikide nuum- ja sugusigade söödalisandina (loa hoidja Huvepharma EOOD)
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
         ning arvestades järgmist:

                     (1)

                     Määruses (EÜ) nr 1831/2003 on sätestatud loomasöötades kasutatavate söödalisandite lubade taotlemise nõue ning selliste lubade andmise alused ja kord.

                     (2)

                     Kooskõlas määruse (EÜ) nr 1831/2003 artikliga 7 on esitatud kolm taotlust lubada kasutada 6-fütaasi preparaati. Taotlustele olid lisatud määruse (EÜ) nr 1831/2003 artikli 7 lõikes 3 nõutud üksikasjad ja dokumendid.

                     (3)

                     Taotlustes käsitletakse Komagataella phaffii DSM 32854 abil toodetud 6-fütaasi preparaadi kasutamise lubamist kõigi kodulinnuliikide lindude, dekoratiivlindude, põrsaste, nuumsigade, emiste ja vähem levinud sealiikide nuum- või sugusigade söödalisandina ning selle liigitamist söödalisandite kategooriasse „zootehnilised lisandid“ ja funktsionaalrühma „seedimist soodustavad ained“.

                     (4)

                     Euroopa Toiduohutusamet (edaspidi „toiduohutusamet“) jõudis oma 7. mai 2020. aasta, (2)25. mai 2020. aasta (3) ja 1. juuli 2020. aasta (4) arvamuses järeldusele, et kavandatud kasutustingimustel ei avalda Komagataella phaffii DSM 32854 abil toodetud 6-fütaasi preparaat kahjulikku mõju ühegi kodulinnuliigi lindude, dekoratiivlindude, põrsaste, nuumsigade, emiste ega vähem levinud sealiikide nuum- ja sugusigade tervisele, tarbijate ohutusele ega keskkonnale. Toiduohutusamet jõudis ka järeldusele, et kõnealust söödalisandit tuleks käsitada silmi ärritavana ning võimaliku naha ja hingamiselundite sensibilisaatorina. Seetõttu leiab komisjon, et tuleks võtta asjakohased kaitsemeetmed, mis võimaldavad ennetada kahjulikku mõju inimeste, eelkõige söödalisandi kasutajate tervisele. Toiduohutusamet jõudis järeldusele, et kõnealune söödalisand parandab zootehnilise lisandina tõhusalt sööda seeduvust kõigi kodulinnuliikide lindude, dekoratiivlindude, põrsaste, nuumsigade, emiste ja vähem levinud sealiikide nuum- ja sugusigade puhul. Toiduohutusameti arvates ei ole vajadust turustamisjärgse järelevalve erinõuete järele. Toiduohutusamet kinnitas ka määrusega (EÜ) nr 1831/2003 asutatud referentlabori aruande söödas sisalduva kõnealuse söödalisandi analüüsimise meetodi kohta.

                     (5)

                        Komagataella phaffii DSM 32854 abil toodetud 6-fütaasi preparaadi hindamine näitab, et määruse (EÜ) nr 1831/2003 artiklis 5 sätestatud tingimused kasutamise lubamiseks on täidetud. Seepärast tuleks anda luba kõnealuse preparaadi kasutamiseks käesoleva määruse lisas esitatud tingimustel.

                     (6)

                     Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Lisas kirjeldatud preparaati, mis kuulub söödalisandite kategooriasse „zootehnilised lisandid“ ja funktsionaalrühma „seedimist soodustavad ained“, lubatakse kasutada söödalisandina loomasöödas vastavalt lisas esitatud tingimustele.

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 16. detsember 2020

                  Komisjoni nimel

                  president

               Ursula VON DER LEYEN

            (1)  ELT L 268, 18.10.2003, lk 29.

            (2)  EFSA Journal 2020; 18(5): 6141.

            (3)  EFSA Journal 2020; 18(6): 6161.

            (4)  EFSA Journal 2020; 18(7): 6204.

            LISA

                        Söödalisandi identifitseerimisnumber

                        Loa hoidja nimi

                        Söödalisand

                        Koostis, keemiline valem, kirjeldus, analüüsimeetod

                        Loomaliik või -kategooria

                        Vanuse ülempiir

                        Miinimumsisaldus

                        Maksimumsisaldus

                        Muud sätted

                        Loa kehtivusaja lõpp

                        Aktiivsusühikuid 12 % niiskusesisaldusega täissööda kilogrammi kohta

                           Kategooria: zootehnilised söödalisandid. Funktsionaalrühm: seedimist soodustavad ained

                        4a32

                        Huvepharma EOOD

                        6-fütaas (EC 3.1.3.26)

                           Söödalisandi koostis

                           Komagataella phaffii (DSM 32854) abil saadud 6-fütaasi (EC 3.1.3.26) preparaat minimaalse aktiivsusega:
                        5 000 FTU  (1)/g (graanulitena)
                        5 000  FTU/g (kaetud kujul)
                        5 000  FTU/g (vedelal kujul)

                                    —

                                    Kõik kodulinnuliigid

                                    —

                                    Dekoratiivlinnud

                                    —

                                    Põrsad

                                    —

                                    Nuumsead

                                    —

                                    Emised

                                    —

                                    Vähem levinud sealiikide nuum- ja sugusead

                        -

                        250 FTU

                        -

                                    1.

                                    Söödalisandi ja eelsegude kasutamisjuhistes märgitakse säilitustingimused ja püsivus kuumtöötlemisel.

                                    2.

                                    Söödakäitlejad kehtestavad söödalisandi ja eelsegude kasutajatele kasutamiskorra ja võtavad korralduslikud meetmed, millega vähendatakse söödalisandi kasutamisest tulenevaid võimalikke riske. Kui selline kasutamiskord ja sellised meetmed ei võimalda kõnealuseid riske kõrvaldada või minimeerida, kasutatakse söödalisandi ja eelsegude käitlemisel kaitsevahendeid, sealhulgas hingamiskaitsevahendit ning silma- ja nahakaitsevahendeid.

                        6.1.2031

                           Toimeaine kirjeldus

                           Komagataella phaffii (DSM 32854) abil saadud 6-fütaas (EC 3.1.3.26)

                           Analüüsimeetod
                            (2)

                        Fütaasi aktiivsuse määramiseks söödalisandis:

                                    —

                                    kolorimeetriline meetod, mis põhineb fütaasi ensümaatilisel reaktsioonil fütaadiga – VDLUFA 27.1.4

                                    —

                                    Fütaasi aktiivsuse määramiseks eelsegudes:

                                    —

                                    kolorimeetriline meetod, mis põhineb fütaasi ensümaatilisel reaktsioonil fütaadiga – VDLUFA 27.1.3

                                    —

                                    Fütaasi aktiivsuse määramiseks söödamaterjalides ja segasöödas:

                                    —

                                    kolorimeetriline meetod, mis põhineb fütaasi ensümaatilisel reaktsioonil fütaadiga – EN ISO 30024

               (1)  Üks FTU on ensüümi hulk, mille toimel vabaneb pH 5,5 ja temperatuuri 37 °C juures naatriumfütaadist üks mikromool anorgaanilist fosfaati minutis.

               (2)  Analüüsimeetodite üksikasjad on kättesaadavad referentlabori veebisaidil aadressil: https://ec.europa.eu/jrc/en/eurl/feed-additives/evaluation-reports.


title: Nõukogu rakendusmäärus (EL) 2020/2129, 17. detsember 2020, millega rakendatakse määruse (EÜ) nr 765/2006 (milles käsitletakse piiravaid meetmeid Valgevene suhtes) artikli 8a lõiget 1

text:
                  17.12.2020

                  ET

                  Euroopa Liidu Teataja

                  LI 426/1

         NÕUKOGU RAKENDUSMÄÄRUS (EL) 2020/2129,
         17. detsember 2020,
         millega rakendatakse määruse (EÜ) nr 765/2006 (milles käsitletakse piiravaid meetmeid Valgevene suhtes) artikli 8a lõiget 1
         EUROOPA LIIDU NÕUKOGU,
         võttes arvesse Euroopa Liidu toimimise lepingut,
         võttes arvesse nõukogu 18. mai 2006. aasta määrust (EÜ) nr 765/2006, milles käsitletakse piiravaid meetmeid Valgevene suhtes, (1) eriti selle artikli 8a lõiget 1,
         võttes arvesse liidu välisasjade ja julgeolekupoliitika kõrge esindaja ettepanekut
         ning arvestades järgmist:

                     (1)

                     Nõukogu võttis 18. mail 2006 vastu määruse (EÜ) nr 765/2006, milles käsitletakse piiravaid meetmeid Valgevene suhtes.

                     (2)

                     9. augustil 2020 toimusid Valgevenes presidendivalimised, mida peeti rahvusvahelistele standarditele mittevastavaks ning mida iseloomustas sõltumatute kandidaatide represseerimine ja rahumeelsete meeleavaldajate vastu jõhkra vägivalla kasutamine pärast valimisi. 11. augustil 2020 tegi liidu välisasjade ja julgeolekupoliitika kõrge esindaja liidu nimel avalduse, milles märgiti, et valimised ei olnud vabad ega õiglased. Ühtlasi anti teada, et vägivalla, põhjendamatute vahistamiste ja valimistulemuste võltsimise eest vastutavate isikute suhtes võidakse võtta meetmeid.

                     (3)

                     Nõukogu võttis 2. oktoobril 2020 vastu rakendusmääruse (EL) 2020/1387, (2) millega kanti loetellu 40 isikut, kes loeti vastutavaks 2020. aasta Valgevene presidendivalmiste järel läbi viidud rahumeelsete meelavaldajate, opositsiooniliikmete ja ajakirjanike vastaste repressioonide ja hirmutamiskampaania eest, samuti nende valimiste valimisprotsessi rikkumise eest keskvalimiskomisjoni poolt.

                     (4)

                     Nõukogu võttis 6. novembril 2020 Valgevene olukorra tõsidust silmas pidades vastu rakendusmääruse (EL) 2020/1648, (3) millega lisati asjaomasesse loetellu Alexandr Lukašenka ja veel 14 isikut, kelle hulgas on ka tema lähikondlasi.

                     (5)

                     Nõukogu leppis 19. novembril 2020 kokku ettevalmistuste tegemises järgmiseks sanktsioonietapiks, et reageerida Valgevene ametivõimude jõhkrusele ja toetada Valgevene rahva demokraatlikke õigusi.

                     (6)

                     Võttes arvesse kodanikuühiskonna jätkuvat represseerimist Valgevenes, tuleks määruse (EÜ) nr 765/2006 I lisas esitatud loetellu füüsilistest ja juriidilistest isikutest, üksustest ja asutustest, kelle suhtes kohaldatakse piiravaid meetmeid, lisada 29 isikut ja 7 üksust.

                     (7)

                     Seepärast tuleks määruse (EÜ) nr 765/2006 I lisa vastavalt muuta,

               ON VASTU VÕTNUD KÄESOLEVA MÄÄRUSE:

            Artikkel 1
            Määruse (EÜ) nr 765/2006 I lisa muudetakse vastavalt käesoleva määruse lisale.

            Artikkel 2
            Käesolev määrus jõustub selle Euroopa Liidu Teatajas avaldamise päeval.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 17. detsember 2020

                  Nõukogu nimel

                  eesistuja

               S. SCHULZE

            (1)  ELT L 134, 20.5.2006, lk 1.

            (2)  Nõukogu 2. oktoobri 2020. aasta rakendusmäärus (EL) 2020/1387, millega rakendatakse määruse (EÜ) nr 765/2006 (milles käsitletakse piiravaid meetmeid Valgevene suhtes) artikli 8a lõiget 1 (ELT L 319 I, 2.10.2020, lk 1).

            (3)  Nõukogu 6. novembri 2020. aasta rakendusmäärus (EL) 2020/1648, millega rakendatakse määruse (EÜ) nr 765/2006 (milles käsitletakse piiravaid meetmeid Valgevene suhtes) artikli 8a lõiget 1 (ELT L 370 I, 6.11.2020, lk 1).

            LISA
            Määruse (EÜ) nr 765/2006 I lisa muudetakse järgmiselt:

                        1)

                        lisatakse järgmine pealkiri:
                        „Artikli 2 lõikes 1 osutatud füüsiliste ja juriidiliste isikute, üksuste ja asutuste loetelu“;

                        2)

                        tabeli pealkiri asendatakse järgmisega:

                                    „A.

                                    Artikli 2 lõikes 1 osutatud füüsilised isikud“;

                        3)

                        lisatakse järgmised füüsilised isikud:

                                    Nimed
                                    Transkriptsioon inglise keelde valgevene keele põhjal
                                    Transkriptsioon inglise keelde vene keele põhjal

                                    Nimed
                                    (kirjapilt valgevene keeles)

                                    Nimed
                                    (kirjapilt vene keeles)

                                    Tuvastamisandmed

                                    Loetellu kandmise põhjendused

                                    „60.

                                    Anatol Aliaksandravich SIVAK
                                    Anatoli Aleksandrovich SIVAK

                                    Анатоль Аляксандравiч СIВАК

                                    Анатолий Александрович СИВАК

                                    Asepeaminister, Minski linna täitevkomitee endine esimees
                                    Sünniaeg: 19.7.1962
                                    Sünnikoht: Zavoit, Narovlja (Narovlya) rajoon, Gomeli/Homyeli oblast, end. NSVL (praegune Valgevene)
                                    Sugu: mees

                                    Minski linna täitevkomitee endise esimehena juhtival kohal olles vastutas ta 2020. aasta presidendivalimiste järel Minski kohalike ametivõimude poolt tema järelevalve all läbi viidud repressioonide ja hirmutamiskampaania, eeskätt rahumeelsete meeleavaldajate meelevaldse vahistamise ja väärkohtlemise, sealhulgas piinamise eest, aga ka ajakirjanike hirmutamise ja nendevastase vägivalla eest. Ta tegi arvukalt avalikke avaldusi, milles kritiseeris Valgevenes toimuvaid rahumeelseid meeleavaldusi.
                                    Praegu asepeaministrina juhtival kohal olles jätkab ta Lukašenka režiimi toetamist.

                                    61.

                                    Ivan Mikhailavich EISMANT
                                    Ivan Mikhailavich EISMONT

                                    Iван Мiхайлавiч ЭЙСМАНТ

                                    Иван Михайлович ЭЙСМОНТ

                                    Riikliku tele- ja raadioettevõtte esimees, ettevõtte Belteleradio juht
                                    Sünniaeg: 20.1.1977
                                    Sünnikoht: Grodna (Grodno/Hrodna), end. NSVL (praegune Valgevene)
                                    Sugu: mees

                                    Valgevene riikliku tele- ja raadioettevõtte esimehena juhtival kohal olles vastutab ta riikliku propaganda levitamise eest avalik-õiguslikus meedias ning toetab jätkuvalt Lukašenka režiimi. See hõlmab meediakanalite kasutamist presidendi ametisoleku jätkamise toetamiseks, hoolimata 9. augustil 2020 toimunud võltsitud tulemustega presidendivalimistest ning neile järgnenud rahumeelsete ja õiguspäraste meeleavalduste korduvast vägivaldsest mahasurumisest.
                                    Eismont tegi avalikke avaldusi, milles kritiseeris rahumeelseid meeleavaldajaid ning keeldus meeleavalduste kajastamisest meedias. Samuti vallandas ta oma juhtimise all oleva ettevõtte Belteleradio streikivad töötajad, vastutades seeläbi inimõiguste rikkumiste eest.

                                    62.

                                    Uladzimir Stsiapanavich KARANIK
                                    Vladimir Stepanovich KARANIK

                                    Уладзiмiр Сцяпанавiч КАРАНIК

                                    Владимир Степанович КАРАНИК

                                    Grodna (Grodno/Hrodna) oblasti kuberner, endine tervishoiuminister
                                    Sünniaeg: 30.11.1973
                                    Sünnikoht: Grodna (Grodno/Hrodna), end. NSVL (praegune Valgevene)
                                    Sugu: mees

                                    Endise tervishoiuministrina juhtival kohal olles vastutab ta tervishoiuteenuste kasutamise eest rahumeelsete meeleavaldajate represseerimiseks, lastes viia arstiabi vajavad meeleavaldajad kiirabisõidukites mitte haiglatesse, vaid isolatsiooniosakondadesse. Ta tegi arvukalt avalikke avaldusi, milles kritiseeris Valgevenes toimuvaid rahumeelseid meeleavaldusi, süüdistades ühel korral üht meeleavaldajat joobesolekus.
                                    Praegu Grodna (Grodno/Hrodna) oblasti kubernerina juhtival kohal olles jätkab ta Lukašenka režiimi toetamist.

                                    63.

                                    Natallia Ivanauna KACHANAVA
                                    Natalia Ivanovna KOCHANOVA

                                    Наталля Iванаўна КАЧАНАВА

                                    Наталья Ивановна КОЧАНОВА

                                    Valgevene rahvuskogu vabariikliku nõukogu (Council of the Republic of the National Assembly of Belarus) esimees
                                    Sünniaeg: 25.9.1960
                                    Sünnikoht: Polotsk, Vitsebski (Viciebski) oblast, end. NSVL (praegune Valgevene)
                                    Sugu: naine

                                    Valgevene rahvuskogu vabariikliku nõukogu praeguse esimehena juhtival kohal olles on ta vastutav presidendi sisepoliitika-alaste otsuste toetamise eest. Samuti vastutab ta võltsitud tulemustega valimiste korraldamise eest, mis toimusid 9. augustil 2020. Ta tegi avalikke avaldusi, milles kaitses jõhkra vägivalla kasutamist julgeolekuaparaadi poolt rahumeelsete meeleavaldajate vastu.

                                    64.

                                    Pavel Mikalaevich LIOHKI
                                    Pavel Nikolaevich LIOHKI

                                    Павел Мiкалаевiч ЛЁГКI

                                    Павел Николаевич ЛЁГКИЙ

                                    Teabeministri esimene asetäitja
                                    Sünniaeg: 30.5.1972
                                    Sünnikoht: Baranavitšõ (Baranavichy), end. NSVL (praegune Valgevene)
                                    Sugu: mees

                                    Teabeministri esimese asetäitjana juhtival kohal olles vastutab ta kodanikuühiskonna represseerimise eest ning eelkõige seoses teabeministeeriumi otsustega pärast 2020. aasta presidendivalimisi kodanikuühiskonna, rahumeelsete meeleavaldajate ja ajakirjanike represseerimiseks katkestada Valgevenes juurdepääs sõltumatutele veebilehtedele ja piirata internetiühendust.

                                    65.

                                    Ihar Uladzimiravich LUTSKY
                                    Igor Vladimirovich LUTSKY

                                    Iгар Уладзiмiравiч ЛУЦКI

                                    Игорь Владимирович ЛУЦКИЙ

                                    Teabeminister
                                    Sünniaeg: 31.10.1972
                                    Sünnikoht: Stolin, Bresti oblast (end. NSVL, praegune Valgevene)
                                    Sugu: mees

                                    Teabeministrina juhtival kohal olles vastutab ta kodanikuühiskonna represseerimise eest ning eelkõige seoses teabeministeeriumi otsustega pärast 2020. aasta presidendivalimisi kodanikuühiskonna, rahumeelsete meeleavaldajate ja ajakirjanike represseerimiseks katkestada Valgevenes juurdepääs sõltumatutele veebilehtedele ja piirata internetiühendust.

                                    66.

                                    Andrei Ivanavich SHVED
                                    Andrei Ivanovich SHVED

                                    Андрэй Iванавiч ШВЕД

                                    Андрей Иванович ШВЕД

                                    Valgevene peaprokurör
                                    Sünniaeg: 21.4.1973
                                    Sünnikoht: Gluškavitšõ (Glushkovichi), Gomeli/Homyeli oblast, end. NSVL (praegune Valgevene)
                                    Sugu: mees

                                    Valgevene peaprokurörina juhtival kohal olles vastutab ta kodanikuühiskonna ja demokraatliku opositsiooni jätkuva represseerimise eest ning eelkõige mitmete kriminaalmenetluste algatamisega rahumeelsete meeleavaldajate, opositsiooniliidrite ja ajakirjanike vastu 2020. aasta presidendivalimiste järel. Samuti tegi ta avalikke avaldusi, milles ähvardas „loata meelavalduste“ osalisi karistusega.

                                    67.

                                    Genadz Andreevich BOGDAN
                                    Gennady Andreievich BOGDAN

                                    Генадзь Андрэевiч БОГДАН

                                    Геннадий Андреевич БОГДАН

                                    Valgevene presidendi varahaldusdirektoraadi asejuht (Deputy Head of the Belarus President Property Management Directorate)
                                    Sünniaeg: 8.1.1977
                                    Sugu: mees

                                    Valgevene presidendi varahaldusdirektoraadi asejuhina (Deputy Head of the Belarus President Property Management Directorate) juhtival kohal olles teostab ta järelevalvet mitme ettevõtte üle. Tema juhtimisel tegutsev organ annab rahalist, materiaalset ja tehnilist, sotsiaalset, majapidamisega seotud ja meditsiinilist toetust riigiaparaadi ning vabariiklikele ametivõimudele. Ta on presidendiga tihedalt seotud ning jätkab Lukašenka režiimi toetamist.

                                    68.

                                    Ihar Paulavich BURMISTRAU
                                    Igor Pavlovich BURMISTROV

                                    Iгар Паўлавiч БУРМIСТРАЎ

                                    Игорь Павлович БУРМИСТРОВ

                                    Siseministeeriumi sisevägede staabiülem ja ülema esimene asetäitja
                                    Sünniaeg: 30.9.1968
                                    Sugu: mees

                                    Siseministeeriumi sisevägede staabiülemana ja ülema esimese asetäitjana juhtival kohal olles on ta vastutav talle allunud sisevägede poolt 2020. aasta presidendivalimiste järel läbi viidud repressioonide ja hirmutamiskampaania, eelkõige rahumeelsete meeleavaldajate meelevaldse vahistamise ja väärkohtlemise, sealhulgas piinamise eest, aga ka ajakirjanike hirmutamise ja nendevastase vägivalla eest.

                                    69.

                                    Arciom Kanstantinavich DUNKA
                                    Artem Konstantinovich DUNKO

                                    Арцём Канстанцiнавiч ДУНЬКА

                                    Артем Константинович ДУНЬКО

                                    Riigikontrollikomitee finantsuurimiste osakonna eriküsimuste vaneminspektor (Senior Inspector for Special Matters of the Department of Financial Investigations of the State Control Committee)
                                    Sünniaeg: 8.6.1990
                                    Sugu: mees

                                    Riigikontrollikomitee finantsuurimiste osakonna eriküsimuste vaneminspektorina juhtival kohal olles on ta vastutav riigiaparaadi poolt 2020. aasta presidendivalimiste järel läbi viidud repressioonide ja hirmutamiskampaania, eeskätt opositsiooniliidrite ja aktivistide vastu algatatud uurimiste eest.

                                    70.

                                    Aleh Heorhievich KARAZIEI
                                    Oleg Georgevich KARAZEI

                                    Алег Георгiевiч КАРАЗЕЙ

                                    Олег Георгиевич КАРАЗЕЙ

                                    Siseministeeriumi riikliku julgeolekupolitsei õiguskaitse ja ennetuse peaosakonna ennetusosakonna juht (Head of the Prevention Department of the Main Department of Law Enforcement and Prevention of the Public Security Police of the Ministry of Internal Affairs)
                                    Sünniaeg: 1.1.1979
                                    Sünnikoht: Minski oblast (end. NSVL, praegune Valgevene)
                                    Sugu: mees

                                    Siseministeeriumi riikliku julgeolekupolitsei õiguskaitse ja ennetuse peaosakonna ennetusosakonna juhina juhtival kohal olles vastutab ta 2020. aasta presidendivalimiste järel politseijõudude juhtimisel läbi viidud represseerimis- ja hirmutamiskampaania, eeskätt rahumeelsete meeleavaldajate meelevaldse vahistamise ja väärkohtlemise, sealhulgas piinamise eest, aga ka ajakirjanike hirmutamise ja nendevastase vägivalla eest.

                                    71.

                                    Dzmitry Aliaksandravich KURYAN
                                    Dmitry Aleksandrovich KURYAN

                                    Дзмiтрый Аляксандравiч КУРЯН

                                    Дмитрий Александрович КУРЯН

                                    Politseikolonel, siseministeeriumi peaosakonna juhi asetäitja ja õiguskaitseosakonna juht (Deputy Head of the Main Department and Head of the Department of Law Enforcement in the Ministry of Internal Affairs)
                                    Sünniaeg: 3.10.1974
                                    Sugu: mees

                                    Politseikoloneli ja siseministeeriumi peaosakonna juhi asetäitja ja õiguskaitseosakonna juhina (Deputy Head of the Main Department and Head of the Department of Law Enforcement in the Ministry of Internal Affairs) juhtival kohal olles vastutab ta 2020. aasta presidendivalimiste järel politseijõudude juhtimisel läbi viidud represseerimis- ja hirmutamiskampaania, eeskätt rahumeelsete meeleavaldajate meelevaldse vahistamise ja väärkohtlemise, sealhulgas piinamise eest, aga ka ajakirjanike hirmutamise ja nendevastase vägivalla eest.

                                    72.

                                    Aliaksandr Henrykavich TURCHIN
                                    Aleksandr Henrihovich TURCHIN

                                    Аляксандр Генрыхавiч ТУРЧЫН

                                    Александр Генрихович ТУРЧИН

                                    Minski piirkondliku täitevkomitee esimees
                                    Sünniaeg: 2.7.1975
                                    Sünnikoht: Novogrudok, Grodna (Grodno/Hrodna) oblast, end. NSVL (praegune Valgevene)
                                    Sugu: mees

                                    Oma ametikohal Minski piirkondliku täitevkomitee esimehena vastutab ta kohalike ametivõimude, sealhulgas mitme komitee järelevalve eest. Seeläbi toetab ta Lukašenka režiimi.

                                    73.

                                    Dzmitry Mikalaevich SHUMILIN
                                    Dmitry Nikolayevich SHUMILIN

                                    Дзмiтрый Мiкалаевiч ШУМIЛIН

                                    Дмитрий Николаевич ШУМИЛИН

                                    Minski linna täitevkomitee Minski linna politseijaoskonna (siseministeeriumi peaosakond) massiürituste osakonna juhataja
                                    Sünniaeg: 26.7.1977
                                    Sugu: mees

                                    Minski linna täitevkomitee Minski linna politseijaoskonna massiürituste osakonna juhatajana vastutab ta kohalike ametivõimude poolt 2020. aasta presidendivalmiste järel läbi viidud repressioonide ja hirmutamiskampaania, eeskätt rahumeelsete meeleavaldajate meelevaldse vahistamise ja väärkohtlemise, sealhulgas piinamise eest, aga ka ajakirjanike hirmutamise ja nendevastase vägivalla eest.
                                    Tema kohta on andmeid, et ta osales isiklikult rahumeelsete meeleavaldajate kinnipidamises.

                                    74.

                                    Vital Ivanavich STASIUKEVICH
                                    Vitalyi Ivanovich STASIUKEVICH

                                    Вiталь Iванавiч СТАСЮКЕВIЧ

                                    Виталий Иванович СТАСЮКЕВИЧ

                                    Riikliku julgeolekupolitsei juht Grodnas (Grodno/Hrodna)
                                    Sünniaeg: 5.3.1976
                                    Sünnikoht: Grodna (Grodno/Hrodna), end. NSVL (praegune Valgevene)
                                    Sugu: mees

                                    Riikliku julgeolekupolitsei juhina Grodnas (Grodno/Hrodna) on ta vastutav talle allunud kohalike politseijõudude poolt 2020. aasta presidendivalimiste järel läbi viidud repressioonide ja hirmutamiskampaania, eeskätt rahumeelsete meeleavaldajate meelevaldse vahistamise ja väärkohtlemise, sealhulgas piinamise eest, aga ka ajakirjanike hirmutamise ja nendevastase vägivalla eest.
                                    Tunnistajate sõnul oli ta järelevalvajana isiklikult kohal rahumeelsete meeleavaldajate ebaseaduslikul kinnipidamisel.

                                    75.

                                    Siarhei Leanidavich KALINNIK
                                    Sergei Leonidovich KALINNIK

                                    Сяргей Леанiдавiч КАЛИННИК

                                    Сергей Леонидович КАЛИННИК

                                    Politseikolonel, Minski Saviecki (Sovetsky) rajooni politseijaoskonna juht
                                    Sünniaeg: 23.7.1979
                                    Sugu: mees

                                    Minski Saviecki (Sovetsky) rajooni politseijaoskonna juhina on ta vastutav talle allunud kohalike politseijõudude poolt 2020. aasta presidendivalimiste järel läbi viidud repressioonide ja hirmutamiskampaania, eeskätt rahumeelsete meeleavaldajate meelevaldse vahistamise ja väärkohtlemise, sealhulgas piinamise eest, aga ka ajakirjanike hirmutamise ja nendevastase vägivalla eest.
                                    Tunnistajate sõnul oli ta järelevalvajana isiklikult kohal ja osales ebaseaduslikult kinnipeetud meeleavaldajate piinamisel.

                                    76.

                                    Vadzim Siarhaevich PRYGARA
                                    Vadim Sergeevich PRIGARA

                                    Вадзiм Сяргеевiч ПРЫГАРА

                                    Вадим Сергеевич ПРИГАРА

                                    Politsei kolonelleitnant, rajooni politseijaoskonna juht Maladzetšnas (Molodechno)
                                    Sünniaeg: 31.10.1980
                                    Sugu: mees

                                    Rajooni politseijaoskonna juhina Maladzetšnas (Molodechno) on ta vastutav talle allunud kohalike politseijõudude poolt 2020. aasta presidendivalimiste järel läbi viidud repressioonide ja hirmutamiskampaania, eeskätt rahumeelsete meeleavaldajate meelevaldse vahistamise ja väärkohtlemise, sealhulgas piinamise eest, aga ka ajakirjanike hirmutamise ja nendevastase vägivalla eest.
                                    Tunnistajate sõnul oli ta järelevalvajana isiklikult kohal ebaseaduslikult kinnipeetud meeleavaldajate peksmisel. Samuti tegi ta meedias meeleavaldajate kohta arvukalt halvustavaid avaldusi.

                                    77.

                                    Viktar Ivanavich STANISLAUCHYK
                                    Viktor Ivanovich STANISLAVCHIK

                                    Вiктар Iванавiч СТАНIСЛАЎЧЫК

                                    Виктор Иванович СТАНИСЛАВЧИК

                                    Minski Saviecki (Sovetsky) rajooni politseijaoskonna juhi asetäitja, riikliku julgeolekupolitsei juht
                                    Sünniaeg: 27.1.1971
                                    Sugu: mees

                                    Minski Saviecki (Sovetsky) rajooni politseijaoskonna juhi asetäitjana ja riikliku julgeolekupolitsei juhina on ta vastutav talle allunud kohalike politseijõudude poolt 2020. aasta presidendivalimiste järel läbi viidud repressioonide ja hirmutamiskampaania, eeskätt rahumeelsete meeleavaldajate meelevaldse vahistamise ja väärkohtlemise, sealhulgas piinamise eest, aga ka ajakirjanike hirmutamise ja nendevastase vägivalla eest.
                                    Tunnistajate sõnul oli ta järelevalvajana isiklikult kohal rahumeelsete meeleavaldajate kinnipidamisel ja peksmisel.

                                    78.

                                    Aliaksandr Aliaksandravich PIETRASH
                                    Aleksandr Aleksandrovich PETRASH

                                    Аляксандр Аляксандравiч ПЕТРАШ

                                    Александр Александрович ПЕТРАШ

                                    Minski Moskovski rajoonikohtu esimees
                                    Sünniaeg: 16.5.1988
                                    Sugu: mees

                                    Minski Moskovski rajoonikohtu esimehena on ta vastutav mitmete poliitilistel põhjustel ajakirjanike, opositsiooniliidrite, aktivistide ja meeleavaldajate suhtes tehtud otsuste eest. On antud teada, et tema järelevalve all toimunud kohtuistungite käigus rikuti süüdistatavate kaitseõigusi ja tugineti valetunnistajate ütlustele.
                                    Tal oli suur roll meeleavaldajate, ajakirjanike ja opositsiooniliidrite trahvimisel ja kinnipidamisel pärast 2020. aasta presidendivalimisi.
                                    Seega on ta vastutav inimõiguste rikkumise ja õigusriigi põhimõtte õõnestamise ning kodanikuühiskonna ja demokraatliku opositsiooni represseerimisele kaasaaitamise eest.

                                    79.

                                    Andrei Aliaksandravich LAHUNOVICH
                                    Andrei Aleksandrovich LAHUNOVICH

                                    Андрэй Аляксандравiч ЛАГУНОВIЧ

                                    Андрей Александрович ЛАГУНОВИЧ

                                    Saviecki (Sovetsky) rajoonikohtu kohtunik Gomelis/Homyelis
                                    Sugu: mees

                                    Saviecki (Sovetsky) rajoonikohtu kohtunikuna Gomelis/Homyelis on ta vastutav mitmete poliitilistel põhjustel ajakirjanike, opositsiooniliidrite, aktivistide ja meeleavaldajate suhtes tehtud otsuste eest. On antud teada, et tema järelevalve all toimunud kohtuistungite käigus rikuti süüdistatavate kaitseõigusi.
                                    Seega on ta vastutav inimõiguste rikkumise ja õigusriigi põhimõtte õõnestamise ning kodanikuühiskonna ja demokraatliku opositsiooni represseerimisele kaasaaitamise eest.

                                    80.

                                    Alena Vasileuna LITVINA
                                    Elena Vasilevna LITVINA

                                    Алена Васiльеўна ЛIТВIНА

                                    Елена Васильевна ЛИТВИНА

                                    Leninsky rajoonikohtu kohtunik Magiljovis (Mogilev)
                                    Sugu: naine

                                    Leninsky rajoonikohtu kohtunikuna Magiljovis (Mogilev) on ta vastutav mitmete poliitilistel põhjustel ajakirjanike, opositsiooniliidrite, aktivistide ja meeleavaldajate suhtes tehtud otsuste eest, eelkõige opositsiooni aktivisti presidendikandidaadi Svetlana Tihhanovskaja (Svetlana Tiskhanouska) abikaasa Sergei Tihhanovski (Siarhei Tsikhanousky) süüdimõistmise eest. On antud teada, et tema järelevalve all toimunud kohtuistungite käigus rikuti süüdistatavate kaitseõigusi.
                                    Seega on ta vastutav inimõiguste rikkumise ja õigusriigi põhimõtte õõnestamise ning kodanikuühiskonna ja demokraatliku opositsiooni represseerimisele kaasaaitamise eest.

                                    81.

                                    Victoria Valeryeuna SHABUNYA
                                    Victoria Valerevna SHABUNYA

                                    Вiкторыя Валер’еўна ШАБУНЯ

                                    Виктория Валерьевна ШАБУНЯ

                                    Minski keskrajoonikohtu kohtunik
                                    Sünniaeg: 27.2.1974
                                    Sugu: naine

                                    Minski keskrajoonikohtu kohtunikuna on ta vastutav mitmete poliitilistel põhjustel ajakirjanike, opositsioonijuhtide, aktivistide ja meeleavaldajate suhtes tehtud otsuste eest, eelkõige koordineerimisnõukogu liikme ja meeleavalduskomitee juhi Sergei Dylevsky (Sjargei Dõlevski) süüdimõistmise eest. On antud teada, et tema järelevalve all toimunud kohtuistungite käigus rikuti süüdistatavate kaitseõigusi.
                                    Seega on ta vastutav inimõiguste rikkumise ja õigusriigi põhimõtte õõnestamise ning kodanikuühiskonna ja demokraatliku opositsiooni represseerimisele kaasaaitamise eest.

                                    82.

                                    Alena Aliaksandravna ZHYVITSA
                                    Elena Aleksandrovna ZHYVITSA

                                    Алена Аляксандравна ЖЫВIЦА

                                    Елена Александровна ЖИВИЦА

                                    Minski Oktjabrskõi rajoonikohtu kohtunik
                                    Sünniaeg: 9.4.1990
                                    Sugu: naine

                                    Minski Oktjabrskõi rajoonikohtu kohtunikuna on ta vastutav mitmete poliitilistel põhjustel ajakirjanike, opositsioonijuhtide, aktivistide ja meeleavaldajate suhtes tehtud otsuste eest. On antud teada, et tema järelevalve all toimunud kohtuistungite käigus rikuti süüdistatavate kaitseõigusi.
                                    Seega on ta vastutav inimõiguste rikkumise ja õigusriigi põhimõtte õõnestamise ning kodanikuühiskonna ja demokraatliku opositsiooni represseerimisele kaasaaitamise eest.

                                    83.

                                    Natallia Anatolievna DZIADKOVA
                                    Natalia Anatolievna DEDKOVA

                                    Наталля Анатольеўна ДЗЯДКОВА

                                    Наталья Анатольевна ДЕДКОВА

                                    Minski Partizanski rajoonikohtu kohtunik
                                    Sünniaeg: 2.12.1979
                                    Sugu: naine

                                    Minski Partizanski rajoonikohtu kohtunikuna on ta vastutav mitmete poliitilistel põhjustel ajakirjanike, opositsioonijuhtide, aktivistide ja meeleavaldajate suhtes tehtud otsuste eest, eelkõige koordineerimisnõukogu liikme Mariya Kalesnikava (Marõja Kalesnikava) süüdimõistmise eest. On antud teada, et tema järelevalve all toimunud kohtuistungite käigus rikuti süüdistatavate kaitseõigusi.
                                    Seega on ta vastutav inimõiguste rikkumise ja õigusriigi põhimõtte õõnestamise ning kodanikuühiskonna ja demokraatliku opositsiooni represseerimisele kaasaaitamise eest.

                                    84.

                                    Maryna Arkadzeuna FIODARAVA
                                    Marina Arkadievna FEDOROVA

                                    Марына Аркадзьеўна ФЁДАРАВА

                                    Марина Аркадьевна ФЕДОРОВА

                                    Minski Saviecki (Sovetsky) rajoonikohtu kohtunik
                                    Sünniaeg: 11.9.1965
                                    Sugu: naine

                                    Minski Saviecki (Sovetsky) rajoonikohtu kohtunikuna on ta vastutav mitmete poliitilistel põhjustel ajakirjanike, opositsioonijuhtide, aktivistide ja meeleavaldajate suhtes tehtud otsuste eest. On antud teada, et tema järelevalve all toimunud kohtuistungite käigus rikuti süüdistatavate kaitseõigusi.
                                    Seega on ta vastutav inimõiguste rikkumise ja õigusriigi põhimõtte õõnestamise ning kodanikuühiskonna ja demokraatliku opositsiooni represseerimisele kaasaaitamise eest.

                                    85.

                                    Yulia Chaslavauna HUSTYR
                                    Yulia Cheslavovna HUSTYR

                                    Юлiя Чаславаўна ГУСТЫР

                                    Юлия Чеславовна ГУСТЫР

                                    Minski keskrajoonikohtu kohtunik
                                    Sünniaeg: 14.1.1984
                                    Sugu: naine

                                    Minski keskrajoonikohtu kohtunikuna on ta vastutav mitmete poliitilistel põhjustel ajakirjanike, opositsioonijuhtide, aktivistide ja meeleavaldajate suhtes tehtud otsuste eest, eelkõige opositsiooni presidendikandidaadi Viktar Babarika süüdimõistmise eest. On antud teada, et tema järelevalve all toimunud kohtuistungite käigus rikuti süüdistatavate kaitseõigusi.
                                    Seega on ta vastutav inimõiguste rikkumise ja õigusriigi põhimõtte õõnestamise ning kodanikuühiskonna ja demokraatliku opositsiooni represseerimisele kaasaaitamise eest.

                                    86.

                                    Alena Tsimafeeuna NYAKRASAVA
                                    Elena Timofeevna NEKRASOVA

                                    Алена Цiмафееўна НЯКРАСАВА

                                    Елена Тимофеевна НЕКРАСОВА

                                    Minski Zavodsky rajoonikohtu kohtunik
                                    Sünniaeg: 26.11.1974
                                    Sugu: naine

                                    Minski Zavodsky rajoonikohtu kohtunikuna on vastutav mitmete poliitilistel põhjustel ajakirjanike, opositsioonijuhtide, aktivistide ja meeleavaldajate suhtes tehtud otsuste eest. On antud teada, et tema järelevalve all toimunud kohtuistungite käigus rikuti süüdistatavate kaitseõigusi.
                                    Seega on ta vastutav inimõiguste rikkumise ja õigusriigi põhimõtte õõnestamise ning kodanikuühiskonna ja demokraatliku opositsiooni represseerimisele kaasaaitamise eest.

                                    87.

                                    Aliaksandr Vasilevich SHAKUTSIN
                                    Aleksandr Vasilevich SHAKUTIN

                                    Аляксандр Васiльевiч ШАКУЦIН

                                    Александр Васильевич ШАКУТИН

                                    Ettevõtja, Amhodor Holdingu omanik
                                    Sünniaeg: 12.1.1959
                                    Sünnikoht: Bolšoe Babino (Bolshoe Babino), Orša rajoon, Vitsebski oblast, end. NSVL (praegune Valgevene)
                                    Sugu: mees

                                    Ta on üks peamisi Valgevenes tegutsevaid ettevõtjaid, kellel on ärihuvid ehitus-, masinaehitus-, põllumajandus- ja muudes sektorites.
                                    On teadaandeid selle kohta, et ta on üks Lukašenka presidentuuri ajal erastamisest enim kasu saanud isikuid. Ta on ka Lukašenka-meelse avaliku ühenduse Belaya Rus presiidiumi ja Valgevene Vabariigi ettevõtluse arendamise nõukogu liige.
                                    Seeläbi saab ta kasu Lukašenka režiimist ja toetab seda.
                                    2020. aasta juulis väljendas ta avalikult hukkamõistu opositsiooni meeleavaldustele Valgevenes, panustades seega kodanikuühiskonna ja demokraatliku opositsiooni represseerimisse.

                                    88.

                                    Mikalai Mikalaevich VARABEI/VERABEI
                                    Nikolay Nikolaevich VOROBEY

                                    Мiкалай Мiкалаевiч ВАРАБЕЙ/ВЕРАБЕЙ

                                    Николай Николаевич ВОРОБЕЙ

                                    Ettevõtja, Bremino Groupi kaasomanik
                                    Sünniaeg: 4.5.1963
                                    Sünnikoht: Ukraina NSV, (praegune Ukraina)
                                    Sugu: mees

                                    Ta on üks juhtivaid Valgevenes tegutsevaid ettevõtjaid, kellel on ärihuvid nafta-, söetransiidi-, pangandus- ja muudes sektorites.
                                    Ta on kaasomanik ettevõttes Bremino Group, mis on saanud Valgevene ametivõimudelt maksusoodustusi ja muud liiki toetusi.
                                    Seeläbi saab ta kasu Lukašenka režiimist ja toetab seda.“;

                        4)

                        lisatakse järgmine pealkiri ja tabel:

                                    „B.

                                    Artikli 2 lõikes 1 osutatud juriidilised isikud, üksused ja asutused

                                                Nimed
                                                Transkriptsioon inglise keelde valgevene keele põhjal
                                                Transkriptsioon inglise keelde vene keele põhjal

                                                Nimed
                                                (kirjapilt valgevene keeles)
                                                (kirjapilt vene keeles)

                                                Tuvastamisandmed

                                                Loetellu kandmise põhjendused

                                                Loetellu kandmise kuupäev

                                                1.

                                                CJSC Beltechexport

                                                ЗАО ’Белтехэкспорт’

                                                Aadress: Nezavisimosti ave. 86-B, Minsk, Minsk 220012, Valgevene
                                                Tel +375 173588383; +375 173738012
                                                Veebileht: https://bte.by/
                                                E-post: mail@bte.by

                                                CJSC Beltechexport on eraõiguslik üksus, mis ekspordib Valgevene riigi omandis olevate ettevõtete poolt toodetud relvi ja sõjalist varustust Aafrika, Lõuna-Ameerika, Aasia ja Lähis-Ida riikidesse. Beltechexport on lähedalt seotud Valgevene kaitseministeeriumiga.
                                                CJSC Beltechexport saab kasu Lukašenka režiimist ja toetab seda, tuues kasu presidendi kantseleile.

                                                17.12.2020

                                                2.

                                                Dana Holdings/Dana Astra

                                                Дана Холдингз/Дана Астра

                                                Aadress: P. Mstislavtsa 9 (1st floor), Minsk 220114, Valgevene
                                                Registreerimisnumber: Dana Astra: 191295361
                                                Veebileht: https://dana-holdings.com/
                                                E-post: PR@bir.by
                                                Tel +375 172693290; +375 173939465

                                                Dana Holdings/Dana Astra on üks juhtivaid kinnisvaraarendus- ja ehitusettevõtteid Valgevenes. Ettevõtte sai suurte asulakomplekside ja ärikeskuste arendamiseks krunte.
                                                Dana Holdings/Dana Astra omanikud on lähedalt seotud Aljexandr Lukašenkaga. Presidendi minia Liliya Lukašenka on ettevõttes kõrgel ametikohal.
                                                Seeläbi saab Dana Holdings/Dana Astra kasu Lukašenka režiimist ja toetab seda.

                                                17.12.2020

                                                3.

                                                GHU – riiklik institutsioon „Valgevene Vabariigi presidendikantselei haldusosakonna juhtiv majandusosakond“ („The Main Economic Office“ of the Administrative Affairs Office of the President of the Republic of Belarus)

                                                ГХУ - Государственное учреждение ’Главное хозяйственное управление’ Управления делами Президента Республики Беларусь

                                                Aadress: Miasnikova str. 37, Minsk 220010, Valgevene
                                                Tel +375 172223313
                                                Veebileht: http://ghu.by
                                                E-post: ghu@ghu.by

                                                GHU on Valgevene suurim mitteresidentidele suunatud kinnisvaraturu korraldaja ja mitmete ettevõtete järelevalve eest vastutav asutus.
                                                GHU president Alexandr Lukašenka palvel jälgis GHU juhataja Victor Sheiman 2020. aasta presidendivalimiste ohutust.
                                                Seeläbi saab GHI kasu Lukašenka režiimist ja toetab seda.

                                                17.12.2020

                                                4.

                                                LLC Synesis

                                                ООО ’Синезис’

                                                Aadress: Platonova 20B, Minsk 220005, Valgevene; Mantulinskaya 24, Moskva 123100, Venemaa
                                                Registreerimisnumber (УНН/ИНН): 190950894 (Valgevene); 7704734000/770301001 (Venemaa)
                                                Veebileht: https://synesis.partners; https://synesis-group.com/
                                                Tel +375 172403650

                                                LLC Synesis on andnud Valgevene ametivõimude käsutusse seireplatvormid, mille kaudu saab teha otsinguid ja analüüse videomaterjalist ning kasutada näotuvastustarkvara; seeläbi vastutab ettevõte kodanikuühiskonna ja demokraatliku opositsiooni represseerimise eest Valgevene riigiaparaadi poolt.
                                                Synesise töötajatel on keelatud suhelda valgevene keeles, mistõttu on ettevõte vastutav töötajate õiguste rikkumise eest.
                                                Synesise loodud süsteemide kasutajate hulgas on Valgevene riiklik julgeolekukomitee (Belarussian State Security Committee (KGB)) ja siseministeerium. Seeläbi saab ettevõte kasu Lukašenka režiimist ja toetab seda.
                                                Synesise tegevjuht Alexander Shatrov kritiseeris avalikult Lukašenka režiimi vastaseid ja seadis demokraatia puudumise Valgevenes kahtluse alla.

                                                17.12.2020

                                                5.

                                                Elektromehaanikatehas AGAT OJSC (AGAT Electromechanical Plant OJSC)

                                                OAO ’АГАТ-электромеханический завод’

                                                Aadress: Nezavisimosti ave. 115, Minsk 220114, Valgevene
                                                Tel +375 172720132; +375 175704145
                                                E-post: marketing@agat-emz.by
                                                Veebileht: https://agat-emz.by/

                                                Elektromehaanikatehas AGAT OJSC on osa Valgevene riiklikust sõjatööstuskomiteest (Belarussian State Authority for Military Industry of the Republic of Belarus (a.k.a SAMI or State Military Industrial Committee), mis vastutab riigi sõjalis-tehnilise poliitika elluviimise eest ja allub Valgevene ministrite nõukogule ja presidendile. Seeläbi saab elektromehaanikatehas AGAT OJSC kasu Lukašenka režiimist ja toetab seda.
                                                Ettevõte toodab massirahutuste ohjamiseks ette nähtud süsteemi „Rubezh“, mida kasutati 9. augustil 2020 toimunud presidendivalimise eel aset leidnud rahumeelsete meeleavalduste mahasurumiseks, mistõttu on ettevõte vastutav kodanikuühiskonna ja demokraatliku opositsiooni represseerimise eest.

                                                17.12.2020

                                                6.

                                                OJSC 140 Repair Plant

                                                OAO ’140 ремонтный завод’

                                                Aadress: L. Chalovskoy str. 19, Borisov, Valgevene
                                                Tel +375 177762032; +375 177765479
                                                E-post: info@140zavod.org
                                                Veebileht: https://140zavod.org

                                                OJSC 140 Repair Plant on osa Valgevene riiklikust sõjatööstuskomiteest (Belarussian State Authority for Military Industry of the Republic of Belarus (a.k.a SAMI or State Military Industrial Committee), mis vastutab riigi sõjalis-tehnilise poliitika elluviimise eest ja allub Valgevene ministrite nõukogule ja presidendile. Seeläbi saab OJSC 140 Repair Plant kasu Lukašenka režiimist ja toetab seda.
                                                Ettevõte toodab transpordisõidukeid ja relvastatud sõidukeid, mida kasutati 9 August 2020 toimunud presidendivalimise eel aset leidnud rahumeelsete meeleavalduste mahasurumiseks, mistõttu on ettevõte vastutav kodanikuühiskonna ja demokraatliku opositsiooni represseerimise eest.

                                                17.12.2020

                                                7

                                                OJSC MZKT/MWPT MZKT (teise nimega VOLAT) - Minski ratastraktoritehas (Minsk Wheel Tractor Plant)

                                                OAO „МЗКТ“ - Минский завод колёсных тягачей

                                                Aadress: Partizanski ave 150, Minsk 220021, Valgevene
                                                Tel +375 173301709
                                                Faks +375 172913192
                                                E-post: link@mzkt.by
                                                Veebileht: www.mzkt.by

                                                OJSC MZKT (teise nimega VOLAT) on osa Valgevene riiklikust sõjatööstuskomiteest (Belarussian State Authority for Military Industry of the Republic of Belarus (a.k.a SAMI or State Military Industrial Committee), mis vastutab riigi sõjalis-tehnilise poliitika elluviimise eest ja allub Valgevene ministrite nõukogule ja presidendile. Seeläbi saab OJSC MZKT (teise nimega VOLAT) kasu Lukašenka režiimist ja toetab seda.
                                                2020. aasta Valgevene presidendivalimiste eel toimunud Alexandr Lukašenka tehasekülastuse tõttu meelt avaldanud ja streikinud OJSC MZKT töötajad vallandati, mistõttu on ettevõte vastutav inimõiguste rikkumise eest.

                                                17.12.2020“.


title: Komisjoni rakendusmäärus (EL) 2020/2157, 14. detsember 2020, millega kiidetakse heaks kaitstud päritolunimetusega või kaitstud geograafilise tähisega toote spetsifikaati tehtavad liidu muudatused („Montello - Colli Asolani“ (KPN))

text:
                  21.12.2020

                  ET

                  Euroopa Liidu Teataja

                  L 431/30

         KOMISJONI RAKENDUSMÄÄRUS (EL) 2020/2157,
         14. detsember 2020,
         millega kiidetakse heaks kaitstud päritolunimetusega või kaitstud geograafilise tähisega toote spetsifikaati tehtavad liidu muudatused („Montello - Colli Asolani“ (KPN))
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse komisjoni 17. oktoobri 2018. aasta delegeeritud määrust (EL) 2019/33, millega täiendatakse Euroopa Parlamendi ja nõukogu määrust (EL) nr 1308/2013 veinisektori kaitstud päritolunimetuste, geograafiliste tähiste ja traditsiooniliste nimetuste kaitsetaotluste, vastuväite esitamise menetluse, kasutuspiirangute, tootespetsifikaatide muutmise, tühistamise ning märgistamise ja esitlusviisi osas, (1) eriti selle artikli 15 lõiget 2,
         ning arvestades järgmist:

                     (1)

                     Komisjon vaatas läbi taotluse, mille Itaalia edastas kooskõlas Euroopa Parlamendi ja nõukogu määruse (EL) nr 1308/2013 (2) artikliga 105 koostoimes komisjoni delegeeritud määruse (EL) 2019/33 artikliga 15 ja milles soovitakse saada heakskiit kaitstud päritolunimetuse „Montello - Colli Asolani“ tootespetsifikaati tehtavatele liidu muudatustele. Muudatustega nähakse ette nimetuse „Montello - Colli Asolani“ muutmine nimetuseks „Asolo Montello“ / „Montello Asolo“.

                     (2)

                     Komisjon avaldas vastavalt määruse (EL) nr 1308/2013 artikli 97 lõikele 3 tootespetsifikaati tehtavate liidu muudatuste heakskiitmise taotluse Euroopa Liidu Teatajas (3).

                     (3)

                     Komisjonile ei esitatud ühtki määruse (EL) nr 1308/2013 artikli 98 kohast vastuväidet.

                     (4)

                     Seega tuleks tootespetsifikaati tehtavad liidu muudatused heaks kiita vastavalt määruse (EL) nr 1308/2013 artiklile 99 koostoimes delegeeritud määruse (EL) 2019/33 artikli 15 lõikega 2,

               ON VASTU VÕTNUD KÄESOLEVA MÄÄRUSE:

            Artikkel 1

               Euroopa Liidu Teatajas avaldatud nimetuse „Montello - Colli Asolani“ (KPN) tootespetsifikaati tehtavad muudatused kiidetakse heaks.

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 14. detsember 2020

                  Komisjoni nimel

                  presidendi eest

                  komisjoni liige

               Janusz WOJCIECHOWSKI

            (1)  ELT L 9, 11.1.2019, lk 2.

            (2)  Euroopa Parlamendi ja nõukogu 17. detsembri 2013. aasta määrus (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007 (ELT L 347, 20.12.2013, lk 671).

            (3)  ELT C 325, 2.10.2020, lk 28.


title: Komisjoni rakendusmäärus (EL) 2020/2162, 18. detsember 2020, millega algatatakse uurimine, milles käsitletakse Hiina Rahvavabariigist pärit teatava alumiiniumfooliumi impordi suhtes rakendusmäärusega (EL) 2015/2384 ja rakendusmäärusega (EL) 2017/271 kehtestatud dumpinguvastastest meetmetest võimalikku kõrvalehoidmist Tai kaudu lähetatud impordi vahendusel, olenemata sellest, kas kõnealused tooted on deklareeritud Taist pärinevana või mitte, ning kehtestatakse sellele impordile registreerimisnõue

text:
                  21.12.2020

                  ET

                  Euroopa Liidu Teataja

                  L 431/48

         KOMISJONI RAKENDUSMÄÄRUS (EL) 2020/2162,
         18. detsember 2020,
         millega algatatakse uurimine, milles käsitletakse Hiina Rahvavabariigist pärit teatava alumiiniumfooliumi impordi suhtes rakendusmäärusega (EL) 2015/2384 ja rakendusmäärusega (EL) 2017/271 kehtestatud dumpinguvastastest meetmetest võimalikku kõrvalehoidmist Tai kaudu lähetatud impordi vahendusel, olenemata sellest, kas kõnealused tooted on deklareeritud Taist pärinevana või mitte, ning kehtestatakse sellele impordile registreerimisnõue
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 8. juuni 2016. aasta määrust (EL) 2016/1036 kaitse kohta dumpinguhinnaga impordi eest riikidest, mis ei ole Euroopa Liidu liikmed (1) (edaspidi „alusmäärus“), eriti selle artikli 13 lõiget 3 ja artikli 14 lõiget 5,
         olles teavitanud liikmesriike,
         ning arvestades järgmist:
         A.   TAOTLUS

                     (1)

                     Euroopa Komisjon (edaspidi „komisjon“) on saanud alusmääruse artikli 13 lõike 3 ja artikli 14 lõike 5 kohase taotluse uurida võimalikku kõrvalehoidmist teatavate Hiina Rahvavabariigist pärit alumiiniumfooliumi impordile kehtestatud dumpinguvastastest meetmetest ja kehtestada nõue teatavate Taist lähetatud alumiiniumfooliumi import registreerida olenemata sellest, kas see on deklareeritud Taist pärinevana või mitte.

                     (2)

                     Taotlus esitati 9. novembril 2020. Taotluse esitaja soovis jääda anonüümseks ning esitas taotluses selle kohta nõuetekohased põhjendused. Komisjon on seisukohal, et taotluse esitaja isiku konfidentsiaalsuse tagamise põhjendused on piisavad.

               B.   TOODE

                     (3)

                     Võimaliku kõrvalehoidmisega seotud toode on Hiina Rahvavabariigist pärit alumiiniumfoolium paksusega vähemalt 0,008 mm, kuid mitte üle 0,018 mm, valtsitud, kuid edasi töötlemata, kuni 650 mm laiustes rullides massiga üle 10 kg, mis komisjoni rakendusmääruse (EL) 2015/2384 (2) jõustumise kuupäeval kuulus CN-koodi ex 7607 11 19 (TARICi kood 7607111910) alla; alumiiniumfoolium paksusega vähemalt 0,007 mm, kuid alla 0,008 mm, mis tahes laiusega rullides, lõõmutatud või lõõmutamata, mis komisjoni rakendusmääruse (EL) 2017/271 (3) jõustumise kuupäeval kuulus CN-koodi ex 7607 11 19 (TARICi kood 7607111930) alla; alumiiniumfoolium paksusega vähemalt 0,008 mm, kuid mitte üle 0,018 mm, üle 650 mm laiusega rullides, lõõmutatud või lõõmutamata, mis rakendusmääruse (EL) 2017/271 jõustumise kuupäeval kuulus CN-koodi ex 7607 11 19 (TARICi kood 7607111940) alla; alumiiniumfoolium paksusega üle 0,018 mm, kuid alla 0,021 mm, mis tahes laiusega rullides, lõõmutatud või lõõmutamata, mis määruse (EL) 2017/271 jõustumise kuupäeval kuulus CN-koodi ex 7607 11 19 (TARICi kood 7607111950) alla, ja alumiiniumfoolium paksusega vähemalt 0,021 mm, kuid mitte üle 0,045 mm, vähemalt kahekihiline, mis tahes laiusega rullides, lõõmutatud või lõõmutamata, mis rakendusmääruse (EL) 2017/271 jõustumise kuupäeval kuulus CN-koodi ex 7607 11 90 (TARICi koodid 7607119045 ja 7607119080) alla (edaspidi „vaatlusalune toode“). Selle toote suhtes juba kohaldatakse meetmeid.

                     (4)

                     Uuritav toode on Taist lähetatud toode, mis on sama, mis eelmises põhjenduses määratletud toode, mille CN-koodid on ex 7607 11 19 (TARICi koodid 7607111910, 7607111930, 7607111940, 7607111950) ja ex 7607 11 90 (TARICi koodid 7607119044, 7607119046, 7607119071, 7607119072), olenemata sellest, kas see on deklareeritud Taist pärinevana või mitte (täiendav TARICi kood C601) (edaspidi „uuritav toode“).

               C.   KEHTIVAD MEETMED

                     (5)

                     Kehtivad meetmed, millest väidetavalt kõrvale hoitakse, on rakendusmäärusega (EL) 2015/2384 kehtestatud dumpinguvastased meetmed, mida on pikendatud rakendusmäärusega (EL) 2017/271, mida on viimati muudetud rakendusmäärusega (EL) 2017/2213 (edaspidi „kehtivad meetmed“).

               D.   UURIMISE ALGATAMISE PÕHJUSED

                     (6)

                     Taotlus sisaldab piisavalt tõendeid selle kohta, et vaatlusaluse toote importimisel hoitakse kõrvale uuritava toote impordi suhtes kehtestatud dumpinguvastastest meetmetest.

                     (7)

                     Taotluses esitatud tõendid annavad tunnistust järgmisest.

                     (8)

                     Pärast vaatlusalusele tootele dumpinguvastaste meetmete kehtestamist on kaubanduse struktuur Hiina Rahvavabariigist ja Taist liitu suunduva ekspordi osas oluliselt muutunud.

                     (9)

                     Muutus näib seisnevat selles, et vaatlusalust toodet lähetatakse liitu Tai kaudu pärast Tais kokkupanekut. Tõendite kohaselt on Tais kokkupaneku puhul tegemist meetmetest kõrvalehoidmisega, kuna seda hakati kasutama või selle kasutamine suurenes oluliselt pärast dumpinguvastase uurimise algatamisest või siis vahetult enne seda. Seejuures moodustavad kokkupanekuks kasutatavad Hiina Rahvavabariigist pärit osad üle 60 % kokkupandud toote koguväärtusest, kokkupanemise käigus lisandunud väärtus aga jääb alla 25 % tootmiskuludest.

                     (10)

                     Tõenditest selgub seegi, et eespool kirjeldatud võtete kasutamise tõttu on vähenenud kehtivate dumpinguvastaste meetmete parandav mõju vaatlusaluse toote impordi kogusele ja hinnale. Paistab, et ELi turule on jõudnud suured kogused imporditud uuritavat toodet. Piisavalt on tõendatud see, et uuritavat toodet imporditakse kahjustavate hindadega.

                     (11)

                     Lisaks selgub, et vaatlusaluse toote varem kindlaks määratud normaalväärtusega võrreldes müüakse uuritavat toodet dumpinguhinnaga.

                     (12)

                     Kui uurimise käigus tuvastatakse peale eespool mainitute veel muid alusmääruse artikliga 13 hõlmatud kõrvalehoidmisvõtteid, võidakse uurida ka neid.

               E.   MENETLUS

                     (13)

                     Eespool esitatut arvesse võttes on komisjon jõudnud järeldusele, et on olemas piisavalt tõendeid põhjendamaks uurimise algatamist vastavalt alusmääruse artikli 13 lõikele 3 ja kehtestamaks uuritava toote impordi suhtes registreerimisnõuet vastavalt alusmääruse artikli 14 lõikele 5.

                     (14)

                     Selleks et käesolev uurimine saaks vajalikku teavet, peaksid kõik huvitatud isikud komisjoniga ühendust võtma viivitamata ja igal juhul mitte hiljem kui käesoleva määruse artikli 3 lõikes 2 nimetatud tähtpäevaks. Käesoleva määruse artikli 3 lõikes 2 nimetatud tähtaeg kehtib kõigi huvitatud isikute suhtes. Vastavalt vajadusele võib teavet taotleda ka liidu tootmisharult.

                     (15)

                     Tai ja Hiina Rahvavabariigi ametiasutusi teavitatakse uurimise algatamisest.

               a)   Teabe kogumine ja ärakuulamine

                     (16)

                     Huvitatud isikutel, sealhulgas liidu tootmisharu esindajatel, importijatel ja kõigil asjaomastel ühendustel, palutakse teha oma seisukohad kirjalikult teatavaks ja esitada asjakohased tõendid artikli 3 lõikes 2 sätestatud tähtaja jooksul. Lisaks sellele võib komisjon huvitatud isikud ära kuulata, kui nad esitavad kirjaliku taotluse, millest selgub, et neil on selleks konkreetsed põhjused.

               b)   Meetmetest vabastamise taotlused

                     (17)

                     Alusmääruse artikli 13 lõike 4 kohaselt võib uuritava toote impordi vabastada meetmetest, kui importimisel ei hoita meetmetest kõrvale.

                     (18)

                     Kuna võimalik kõrvalehoidmine toimub väljaspool liitu, võib vastavalt alusmääruse artikli 13 lõikele 4 võimaldada vabastus Tais uuritava toote tootjatele, kes suudavad tõendada, et nad ei tegele alusmääruse artikli 13 lõikes 1 ja artikli 13 lõikes 2 määratletud meetmetest kõrvalehoidmisega. Sellisest vabastamisest huvitatud tootjad peaksid endast teatama käesoleva määruse artikli 3 lõikes 1 sätestatud tähtaja jooksul. Hiina Rahvavabariigi eksportivatele tootjatele mõeldud küsimustik, Tai eksportivatele tootjatele mõeldud vabastamistaotluse küsimustiku vorm ja ELi importijatele mõeldud küsimustikud on saadaval huvitatud isikutele tutvumiseks ettenähtud toimikus ja kaubanduse peadirektoraadi veebisaidil: https://trade.ec.europa.eu/tdi/case_details.cfm?id=2502. Küsimustikule tuleb vastata käesoleva määruse artikli 3 lõikes 2 sätestatud tähtaja jooksul.

               F.   REGISTREERIMINE

                     (19)

                     Vastavalt alusmääruse artikli 14 lõikele 5 kehtestatakse uuritava toote impordi registreerimise nõue, millega soovitakse tagada, et kui uurimise tulemusena tehakse kindlaks meetmetest kõrvalehoidmine, siis saab dumpinguvastase tollimaksu summas, mis ei ületa rakendusmäärusega (EL) 2015/2384 kehtestatud ja rakendusmäärusega (EL) 2017/271 (mida on viimati muudetud rakendusmäärusega (EL) 2017/2213) pikendatud jääktollimaksu, sisse nõuda alates kuupäevast, mil impordi registreerimise nõue kehtima hakkas.

               G.   TÄHTAJAD

                     (20)

                     Tõrgeteta asjaajamise huvides tuleks kehtestada tähtajad, mille jooksul:

                                 —

                                 huvitatud isikud saavad endast komisjonile teada anda, vastata küsimustikule, esitada kirjalikud seisukohad ja anda muud teavet, mida tuleks uurimisel arvesse võtta;

                                 —

                                 Tai tootjad saavad taotleda vabastamist impordi registreerimisest või meetmetest;

                                 —

                                 huvitatud isikud saavad esitada kirjaliku taotluse, et komisjon neid ära kuulaks.

                     (21)

                     Tähelepanu juhitakse asjaolule, et alusmääruses sätestatud menetlusõiguste kasutamiseks peavad isikud endast teada andma käesoleva määruse artiklis 3 sätestatud tähtaja jooksul.

               H.   KOOSTÖÖST KEELDUMINE

                     (22)

                     Kui huvitatud isik keeldub andmast juurdepääsu vajalikule teabele või ei esita vajalikku teavet ettenähtud tähtaja jooksul või takistab uurimist oluliselt, võib vastavalt alusmääruse artiklile 18 nii positiivsed kui ka negatiivsed järeldused teha kättesaadavate faktide põhjal.

                     (23)

                     Kui selgub, et huvitatud isik on esitanud väära või eksitavat teavet, siis jäetakse selline teave arvesse võtmata ja võidakse lähtuda kättesaadavatest faktidest vastavalt alusmääruse artiklile 18.

                     (24)

                     Kui huvitatud isik ei tee koostööd või teeb seda üksnes osaliselt ning kui järeldused põhinevad seetõttu kättesaadavatel faktidel vastavalt alusmääruse artiklile 18, võib tulemus olla asjaomasele isikule ebasoodsam, kui see oleks olnud tema koostöö korral.

               I.   UURIMISE AJAKAVA

                     (25)

                     Uurimine viiakse lõpule alusmääruse artikli 13 lõike 3 kohaselt üheksa kuu jooksul pärast käesoleva määruse jõustumist.

               J.   ISIKUANDMETE TÖÖTLEMINE

                     (26)

                     Uurimise käigus kogutud isikuandmeid töödeldakse vastavalt Euroopa Parlamendi ja nõukogu määrusele (EL) 2018/1725 (4).

                     (27)

                     Isikuandmete kaitset käsitlev teade, milles teavitatakse kõiki isikuid komisjoni kaubanduse kaitsemeetmete raames toimuvast isikuandmete töötlemisest, on kättesaadav kaubanduse peadirektoraadi veebisaidil: http://ec.europa.eu/trade/policy/accessing-markets/trade-defence/.

               K.   ÄRAKUULAMISE EEST VASTUTAV AMETNIK

                     (28)

                     Huvitatud isikud võivad taotleda kaubandusmenetluses ärakuulamise eest vastutava ametniku sekkumist. Ärakuulamise eest vastutav ametnik tegeleb toimikule juurdepääsu taotlustega, vaidlustega dokumentide konfidentsiaalsuse üle, tähtaegade pikendamise taotlustega ja muude menetluse käigus esitatavate taotlustega, mis käsitlevad huvitatud isikute ja kolmandate isikute kaitseõigust.

                     (29)

                     Ärakuulamise eest vastutav ametnik võib korraldada ärakuulamisi ning tegutseda huvitatud isiku(te) ja komisjoni talituste vahendajana, tagamaks, et huvitatud isikud saaksid oma kaitseõigust täielikult kasutada. Taotlus saada ärakuulamise eest vastutava ametniku juures ära kuulatud tuleks esitada kirjalikult ja peab sisaldama põhjendust. Ärakuulamise eest vastutav ametnik analüüsib taotluse põhjendusi. Ärakuulamine tuleks korraldada üksnes juhul, kui komisjoni talitustega ei ole küsimusi õigeaegselt lahendatud.

                     (30)

                     Taotlus tuleb esitada aegsasti ja viivitamata, et mitte takistada menetluse nõuetekohast kulgu. See tähendab, et huvitatud isikutel tuleb taotleda ärakuulamise eest vastutava ametniku sekkumist võimalikult peatselt pärast sellist sekkumist õigustava juhtumi esinemist. Põhimõtteliselt kohaldatakse käesoleva määruse artikli 3 lõikes 3 esitatud tähtaegu, mis on ette nähtud komisjoni talitustes ärakuulamise taotlemiseks, mutatis mutandis ka ärakuulamise eest vastutava ametniku juures ärakuulamise taotlemisel. Kui ärakuulamistaotlust ei esitata nende tähtaegade jooksul, vaatab ärakuulamise eest vastutav ametnik läbi taotluse hilisema esitamise põhjuse ning tõstatatud küsimuste laadi ja nende mõju kaitseõigusele, võttes nõuetekohaselt arvesse uurimise head haldamist ja õigeaegset lõpuleviimist.

                     (31)

                     Lisateave ja kontaktandmed on huvitatud isikutele kättesaadavad kaubanduse peadirektoraadis ärakuulamise eest vastutava ametniku veebisaidil: http://ec.europa.eu/trade/trade-policy-and-you/contacts/hearing-officer/,

               ON VASTU VÕTNUD KÄESOLEVA MÄÄRUSE:

            Artikkel 1
            Algatatakse määruse (EL) 2016/1036 artikli 13 lõike 3 kohane uurimine, et selgitada välja, kas Taist lähetatud alumiiniumfooliumi paksusega vähemalt 0,008 mm, kuid mitte üle 0,018 mm, valtsitud, kuid edasi töötlemata, kuni 650 mm laiustes rullides massiga üle 10 kg; alumiiniumfooliumi paksusega vähemalt 0,007 mm, kuid alla 0,008 mm, mis tahes laiusega rullides, lõõmutatud või lõõmutamata; alumiiniumfooliumi paksusega vähemalt 0,008 mm, kuid mitte üle 0,018 mm, üle 650 mm laiusega rullides, lõõmutatud või lõõmutamata; alumiiniumfooliumi paksusega üle 0,018 mm, kuid alla 0,021 mm, mis tahes laiusega rullides, lõõmutatud või lõõmutamata, mis praegu kuulub CN-koodide ex 7607 11 19 (TARICi koodid 7607111910, 7607111930, 7607111940, 7607111950) alla, ja/või alumiiniumfooliumi paksusega vähemalt 0,021 mm, kuid mitte üle 0,045 mm, vähemalt kahekihiline, mis tahes laiusega rullides, lõõmutatud või lõõmutamata, mis praegu kuulub CN-koodi ex 7607 11 90 (TARICi koodid 7607119044, 7607119046, 7607119071, 7607119072) alla, olenemata sellest, kas need on deklareeritud Taist pärinevana või mitte (täiendav TARICi kood C601), imporditakse, hoides kõrvale rakendusmäärusega (EL) 2015/2384 kehtestatud ja rakendusmäärusega (EL) 2017/271 (mida on viimati muudetud rakendusmäärusega (EL) 2017/2213) pikendatud meetmetest.

            Artikkel 2

               1.   Liikmesriikide tolliasutused võtavad vastavalt määruse (EL) 2016/1036 artikli 13 lõikele 3 ja artikli 14 lõikele 5 asjakohaseid meetmeid, et registreerida käesoleva määruse artiklis 1 määratletud toote import.

               2.   Registreerimisnõue aegub üheksa kuu möödumisel käesoleva määruse jõustumise kuupäevast.

               3.   Komisjon võib lubada tolliasutustel lõpetada imporditavate toodete registreerimise selliste eksportijate/tootjate puhul, kes on taotlenud registreerimisnõudest vabastamist ja kelle puhul on tehtud kindlaks, et nad täidavad vabastuse nõuded.

            Artikkel 3

               1.   Huvitatud isikud peavad endast teada andma, võttes komisjoniga ühendust 15 päeva jooksul pärast käesoleva määruse jõustumist.

               2.   Huvitatud isikud, kes taotlevad vabastust impordi registreerimisest või meetmetest ja soovivad, et nende märkusi uurimise käigus arvesse võetaks, peavad oma seisukohad ja küsimustiku vastused või mis tahes muu teabe esitama kirjalikult 37 päeva jooksul pärast käesoleva määruse avaldamist Euroopa Liidu Teatajas, kui ei ole sätestatud teisiti.

               3.   Peale selle võivad kõik huvitatud isikud sama 37-päevase tähtaja jooksul taotleda komisjonilt ärakuulamist. Küsimuste puhul, mis on seotud uurimise algatamise etapiga, tuleb ärakuulamistaotlus esitada 15 päeva jooksul alates käesoleva määruse jõustumisest. Ärakuulamistaotlus peab olema kirjalik ning sisaldama selle esitamise põhjust.

               4.   Kaubanduse kaitsemeetmeid käsitlevatel uurimistel komisjonile esitatava teabe suhtes ei kehti autoriõigused. Enne kolmanda isiku autoriõigustega kaitstud teabe ja/või andmete esitamist komisjonile peavad huvitatud isikud saama autoriõiguse omajalt spetsiaalse loa, millega sõnaselgelt lubatakse a) komisjonil kõnealust teavet ja andmeid kasutada käesolevas kaubanduse kaitsega seotud menetluses ja b) esitada huvitatud isikutele teavet ja/või andmeid käesolevas uurimises kasutamiseks sellises vormis, mis võimaldab neil kasutada oma kaitseõigust.

               5.   Kirjalikud esildised, sealhulgas käesoleva määrusega nõutud teave, täidetud küsimustikud ja kirjavahetus, mida huvitatud isikud paluvad käsitleda konfidentsiaalsena, tuleb märgistada sõnaga „Sensitive“ (5). Uurimise käigus teabe esitajatel palutakse oma teabe konfidentsiaalsena käsitamise taotlust põhjendada.

               6.   Isikud, kes esitavad teavet märkega „Sensitive“, peavad vastavalt määruse (EL) 2016/1036 artikli 19 lõikele 2 esitama ka teabe mittekonfidentsiaalse kokkuvõtte, millele tuleb teha märge „For inspection by interested parties“ (tutvumiseks huvitatud isikutele). Need kokkuvõtted peavad olema küllaldaselt üksikasjalikud, et võimaldada piisavalt aru saada konfidentsiaalsena esitatud teabe sisust.

               7.   Kui konfidentsiaalset teavet esitav isik ei anna teabe konfidentsiaalsena käsitamise taotlusele sobilikku põhjendust või ei esita nõutavas vormis ja nõutava kvaliteediga mittekonfidentsiaalset kokkuvõtet, võib komisjon jätta sellise teabe arvesse võtmata, kui asjakohastest allikatest ei ole teabe õigsust võimalik rahuldavalt kontrollida.

               8.   Huvitatud isikutel palutakse esitada kõik esildised ja taotlused, sealhulgas skaneeritud volikirjad ja sertifikaadid, TRON.tdi kaudu (https://webgate.ec.europa.eu/tron/TDI).
               TRON.tdi-le juurdepääsu saamiseks on huvitatud isikutel vaja EU Login kontot. Juhised TRON.tdi-s registreerumiseks ja selle kasutamiseks on aadressil https://webgate.ec.europa.eu/tron/resources/documents/gettingStarted.pdf.
               TRON.tdi-d või e-posti kasutades nõustuvad huvitatud isikud elektroonselt esitatavate materjalide suhtes kehtivate eeskirjadega, mis on esitatud dokumendis „CORRESPONDENCE WITH THE EUROPEAN COMMISSION IN TRADE DEFENCE CASES“ ja avaldatud kaubanduse peadirektoraadi veebisaidil: http://trade.ec.europa.eu/doclib/docs/2011/june/tradoc_148003.pdf.
               Huvitatud isikutel tuleb esitada oma nimi, aadress ja telefon ning toimiv ametlik e-posti aadress, mida vaadatakse iga päev. Kui kontaktandmed on esitatud, suhtleb komisjon huvitatud isikutega ainult e-posti teel, välja arvatud juhul, kui nad avaldavad selgelt soovi saada kõik dokumendid komisjonilt muude sidevahendite kaudu või kui dokumendi laadi tõttu tuleb see saata tähitud kirjaga. Huvitatud isikud leiavad täiendavaid eeskirju ja lisateavet komisjoniga suhtlemise kohta, sealhulgas teavet e-posti teel saadetavate esildiste suhtes kehtivate põhimõtete kohta, eespool osutatud huvitatud isikutega suhtlemise juhendist.
               Komisjoni postiaadress:

                           European Commission

                           Directorate-General for Trade

                           Directorate G

                           Office: CHAR 04/039

                           1049 Brussels

                           BELGIUM

                     TRON.tdi: https://webgate.ec.europa.eu/tron/tdi
               E-post: TRADE-AC-ALUFOIL@ec.europa.eu

            Artikkel 4
            Käesolev määrus jõustub järgmisel päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõigis liikmesriikides.
            Brüssel, 18. detsember 2020

                  Komisjoni nimel

                  president

               Ursula VON DER LEYEN

            (1)  ELT L 176, 30.6.2016, lk 21.

            (2)  Komisjoni 17. detsembri 2015. aasta rakendusmäärus (EL) 2015/2384, millega kehtestatakse lõplik dumpinguvastane tollimaks teatava Hiina Rahvavabariigist pärit alumiiniumfooliumi impordi suhtes ja lõpetatakse teatava Brasiiliast pärit alumiiniumfooliumi importi käsitlev menetlus pärast nõukogu määruse (EÜ) nr 1225/2009 artikli 11 lõike 2 kohast aegumise läbivaatamist (ELT L 332, 18.12.2015, lk 63).

            (3)  Komisjoni 16. veebruari 2017. aasta rakendusmäärus (EL) 2017/271, millega laiendatakse nõukogu määrusega (EÜ) nr 925/2009 teatava Hiina Rahvavabariigist pärit alumiiniumfooliumi impordile kehtestatud lõplikku dumpinguvastast tollimaksu teatava väheste muudatustega alumiiniumfooliumi impordile (ELT L 40, 17.2.2017, lk 51), mida on muudetud komisjoni 30. novembri 2017. aasta rakendusmäärusega (EL) 2017/2213, millega muudetakse komisjoni rakendusmäärust (EL) 2017/271, millega laiendatakse nõukogu määrusega (EÜ) nr 925/2009 teatava Hiina Rahvavabariigist pärit alumiiniumfooliumi impordile kehtestatud lõplikku dumpinguvastast tollimaksu teatava väheste muudatustega alumiiniumfooliumi impordile (ELT L 316, 1.12.2017, lk 17).

            (4)  Euroopa Parlamendi ja nõukogu 23. oktoobri 2018. aasta määrus (EL) 2018/1725, mis käsitleb füüsiliste isikute kaitset isikuandmete töötlemisel liidu institutsioonides, organites ja asutustes ning isikuandmete vaba liikumist, ning millega tunnistatakse kehtetuks määrus (EÜ) nr 45/2001 ja otsus nr 1247/2002/EÜ (ELT L 295, 21.11.2018, lk 39).

            (5)  Märkega „Sensitive“ tähistatakse dokument, mida alusmääruse artikli 19 ja WTO GATT 1994 VI artikli rakendamise lepingu (dumpinguvastane leping) artikli 6 kohaselt käsitatakse konfidentsiaalsena. Seda dokumenti kaitstakse ka Euroopa Parlamendi ja nõukogu määruse (EÜ) nr 1049/2001 (EÜT L 145, 31.5.2001, lk 43) artikli 4 kohaselt.


title: Komisjoni rakendusmäärus (EL) 2021/1174, 12. juuli 2021, millega kiidetakse heaks oluline muudatus kaitstud päritolunimetuste ja kaitstud geograafiliste tähiste registrisse kantud nimetuse spetsifikaadis („Asparago di Badoere“ (KGT))

text:
                  19.7.2021

                  ET

                  Euroopa Liidu Teataja

                  L 256/52

         KOMISJONI RAKENDUSMÄÄRUS (EL) 2021/1174,
         12. juuli 2021,
         millega kiidetakse heaks oluline muudatus kaitstud päritolunimetuste ja kaitstud geograafiliste tähiste registrisse kantud nimetuse spetsifikaadis („Asparago di Badoere“ (KGT))
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 21. novembri 2012. aasta määrust (EL) nr 1151/2012 põllumajandustoodete ja toidu kvaliteedikavade kohta, (1) eriti selle artikli 52 lõiget 2,
         ning arvestades järgmist:

                     (1)

                     Vastavalt määruse (EL) nr 1151/2012 artikli 53 lõike 1 esimesele lõigule vaatas komisjon läbi Itaalia taotluse saada heakskiit komisjoni määrusega (EL) nr 923/2010 (2) registreeritud kaitstud geograafilise tähise „Asparago di Badoere“ spetsifikaadi muudatusele.

                     (2)

                     Kuna asjaomane muudatus ei ole väike määruse (EL) nr 1151/2012 artikli 53 lõike 2 tähenduses, avaldas komisjon kõnealuse määruse artikli 50 lõike 2 punkti a kohase muutmistaotluse Euroopa Liidu Teatajas (3).

                     (3)

                     Kuna komisjon ei ole saanud ühtegi määruse (EL) nr 1151/2012 artikli 51 kohast vastuväidet, tuleks spetsifikaadi muudatus heaks kiita,

               ON VASTU VÕTNUD KÄESOLEVA MÄÄRUSE:

            Artikkel 1

               Euroopa Liidu Teatajas avaldatud nimetuse „Asparago di Badoere“ (KGT) spetsifikaadi muudatus kiidetakse heaks.

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 12. juuli 2021

                  Komisjoni nimel

                  presidendi eest

                  komisjoni liige

               Janusz WOJCIECHOWSKI

            (1)  ELT L 343, 14.12.2012, lk 1.

            (2)  Komisjoni 14. oktoobri 2010. aasta määrus (EL) nr 923/2010, millega registreeritakse kaitstud päritolunimetuste ja kaitstud geograafiliste tähiste registris nimetus [„Asparago di Badoere“ (KGT)] (ELT L 271, 15.10.2010, lk 4).

            (3)  ELT C 102, 24.3.2021, lk 13.


title: Komisjoni rakendusmäärus (EL) 2021/1177, 16. juuli 2021, millega muudetakse rakendusmäärust (EL) 2015/408 seoses propoksükarbasooni väljajätmisega asendamisele kuuluva ainena käsitatavate toimeainete loetelust (EMPs kohaldatav tekst)

text:
                  19.7.2021

                  ET

                  Euroopa Liidu Teataja

                  L 256/60

         KOMISJONI RAKENDUSMÄÄRUS (EL) 2021/1177,
         16. juuli 2021,
         millega muudetakse rakendusmäärust (EL) 2015/408 seoses propoksükarbasooni väljajätmisega asendamisele kuuluva ainena käsitatavate toimeainete loetelust
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eriti selle artikli 78 lõiget 2,
         ning arvestades järgmist:

                     (1)

                     Komisjoni rakendusmäärusega (EL) 2015/408 (2) on kehtestatud loetelu toimeainetest, mis vastavad asendamisele kuuluva ainena käsitamise kriteeriumidele, mis on esitatud määruse (EÜ) nr 1107/2009 II lisa punktis 4. Sellesse loetellu on kantud ka propoksükarbasoon, kuna on leitud, et see aine vastab määruse (EÜ) nr 1107/2009 II lisa punkti 4 teise taande kohaselt kahele kolmest püsiva, bioakumuleeruva ja toksilise ainena käsitamise kriteeriumist.

                     (2)

                     Komisjoni rakendusmäärusega (EL) 2017/1115 (3) pikendati propoksükarbasooni kui toimeaine, ent mitte kui asendamisele kuuluva aine heakskiitu. Uue hindamise käigus ei leidnud kinnitust, et see aine on püsiv, ning seega ei vasta see enam kahele püsiva, bioakumuleeruva ja toksilise ainena käsitamise kriteeriumile. Seepärast kanti see aine komisjoni rakendusmääruse (EL) nr 540/2011 (4) lisa B osasse.

                     (3)

                     Kuna propoksükarbasooni ei saa enam käsitada asendamisele kuuluva ainena, tuleks see segaduse ärahoidmiseks ühtlasi jätta välja rakendusmääruse (EL) 2015/408 lisast, kus on loetletud asendamisele kuuluva ainena käsitatavad toimeained.

                     (4)

                     Seepärast tuleks rakendusmäärust (EL) 2015/408 vastavalt muuta.

                     (5)

                     Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Rakendusmääruse (EL) 2015/408 lisa muudetakse vastavalt käesoleva määruse lisale.

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 16. juuli 2021

                  Komisjoni nimel

                  president

               Ursula VON DER LEYEN

            (1)  ELT L 309, 24.11.2009, lk 1.

            (2)  Komisjoni 11. märtsi 2015. aasta rakendusmäärus (EL) 2015/408, millega rakendatakse Euroopa Parlamendi ja nõukogu määruse (EÜ) nr 1107/2009 (taimekaitsevahendite turulelaskmise kohta) artikli 80 lõiget 7 ja kehtestatakse asendamisele kuuluvate ainete loetelu (ELT L 67, 12.3.2015, lk 18).

            (3)  Komisjoni 22. juuni 2017. aasta rakendusmäärus (EL) 2017/1115, millega pikendatakse toimeaine propoksükarbasooni heakskiitu vastavalt Euroopa Parlamendi ja nõukogu määrusele (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmääruse (EL) nr 540/2011 lisa (ELT L 162, 23.6.2017, lk 38).

            (4)  Komisjoni 25. mai 2011. aasta rakendusmäärus (EL) nr 540/2011, millega rakendatakse Euroopa Parlamendi ja nõukogu määrust (EÜ) nr 1107/2009 seoses heakskiidetud toimeainete loeteluga (ELT L 153, 11.6.2011, lk 1).

            LISA
            Komisjoni rakendusmääruse (EL) 2015/408 lisast jäetakse välja kanne propoksükarbasooni kohta.